
n peisajul arhitectural al oraşului medieval Piteşti, s-a 

| Mlsă la mijlocul veacului al XVI-lea, Biserica «Buna 

Vestire»-Greci, ctitoria lui loan Norocea, marcând, prin 

însăşi existenţa sa în acest ansamblu medieval, încoronarea unei 

etape semnificative din evoluţia structurii urbane a localităţii de pe 

râul Argeş. Logofătul loan Norocea, alias Ivan logofăt, ctitorul 

principal al Bisericii Grecilor din Piteşti, intens implicat în activităţi 

diplomatice şi militare, a fost deţinătorul unor importante demnități în 
ierarhia feudală a Ţărilor Române 


Ctitorul bisericii 


riginar din Răzvad-Dâmboviţa, loan Norocea s-a 

căsătorit cu domniţa Stana, fiica voievodului Mircea 

Ciobanul, cu care a avut doi fii: Adam şi Petru, şi două 
fiice: Velica, domniţă „prietenă” a lui Mihai Viteazul, şi Zamfira. loan 
Norocea a fost „sol în Transilvania [1559-1560], mare postelnic 
[1561-1564], mare logofăt [1564-1568]; pribeag în Transilvania 
[1571] împreună cu fratele său, Gheorghe Pribeagul, intrând în 
slujba familiei Băthory; reprezentant al Transilvaniei la Poartă şi sol, 
sub domnia rudei lui, Petru Schiopul, în Moldova, unde se mută 
după căsătoria fiicei sale, Velica, cu Vlad, fiul lui Miloş. Ajunge 
hatman [1593]; revine în Transilvania, participând la înfrângerea 
conspirației lui Balthazar Băthory, apoi, pleacă în Ţara Românească, 
cu intenţia de a converti pe locuitori la catolicism; mare vornic 
[1594-1597]. În luptele cu turcii, slujeşte „cu vărsare de sânge” pe 
Mihai Viteazul. Moare ante 1600 aprilie 14.”. [Nicolae Stoicescu — 
Dicţionar al marilor dregători din Ţara Românească şi Moldova în sec. XIV- 
XVII, Bucureşti, 1971, p. 66]. 

Grecii piteşteni 


nitar, sub aspectul compoziţiei majoritar etnice 
româneşti a locuitorilor săi, Piteştiul medieval 
înregistra, la începutul secolului al XVI-lea, apariţia 
unei colonii greceşti care se va stabili în oraş, pe o uliţă centrală, 
devenită, în urma acestui important aflux demografic, „Uliţa grecilor” 

Supranumele de „Biserica Grecilor”, dat de către comunitatea 
urbană locaşului de cult, este întru totul motivat, întrucât pomelnicul 
ctitorilor cuprinde, în special, nume greceşti de persoane, dar şi 
prenume româneşti şi  bulgăreşti, între donatorii ulteriori, 
menţionându-se comanditari precum: Sofocli, Casu, Zoi, Diamandi ş. 
a.  Denominaţia de „greci”, care apare ca determinant în titulatura 
acestei importante instituţii ecleziastice, este asociată cu această 
infuzie etnică în structura populaţiei autohtone, etnie care va gravita 
în jurul bisericii cu hramul «Buna Vestire». 

Comuniunea confesională ortodoxă a acestui grup unitar 
etnic cu enoriaşii români, tendinţa lor de a se impune prin acte 
filantropice în Piteşti au avut repercusiuni previzibile, grupul 
integrându-se în obştea religioasă locală, iniţial, identificarea sa fiind 
asociată, în urbe, strict toponimic, ulterior, însă, şi sub aspect 
predominant financiar, cu ctitoria lui loan Norocea, zis şi „Cupeţul”. 
Expansiunea economică a grecilor se confirmă prin comerţul 
efectuat încă din prima jumătate a secolului al XVI-lea cu Braşovul, 
printre neguţătorii piteşteni care apăreau, în «Socotelile de venituri şi 
cheltuieli» ale oraşului transilvan, unii fiind inseraţi sub apelativul 
„grecus”. Din cauza comerţului înfloritor cu oraşele din Transilvania, 
negustorii greci vor fi incluşi, probabil, în protipendada boierilor locali. 
Astfel, în «Catagrafia oficială de toţi boierii Ţării Româneşti la 1829», 
doi dintre cei 19 boieri înregistraţi la Piteşti aveau nume greceşti. În 
jurnalul călătoriei pastorale la Piteşti a mitropolitului Ungrovlahiei, 
Neofit | [1738-1754], grec originar din Creta, se menţiona, printre 
altele: „Aici, se mai află şi o altă biserică care se numeşte biserica 
din Greci, cu hramul Bunei Vestiri şi este zidită de un loan Logofătul, 

în zilele lui Petru Vodă, fiul lui Mircea Vodă la 7072 de la Adam 
(1564)”. [BOR, an II, (1875-1876), p. 634.]. 


Situaţia economică 


n «Catagrafia Eparhiei Argeş la anul 1824», se consemna: 
| teii Buna Vestire. De zid. Pe moşia oraşului, făcută 
de Ivan cupeţul cu alţi mahalagii.”. Ulterior, Bisericii «Buna 
Vestire»-Greci i se vor adăuga hramurile: «Sfinţii Împărați 
Constantin şi Elena» şi «Sfântul Mina». Ocupațiile locuitorilor din 
perimetrul Parohiei Greci relevă diversitatea preocupărilor 
enoriaşilor săi, în special, a meşteşugarilor: abagii, bărbieri, căldărari, 
cizmari, croitori, măcelari, rotari, zăbunari etc., care, alături de 
grădinari, negustori şi viticultori reprezentau, prin puterea lor 
economică, o sursă sigură de venituri pentru biserică. Importante 
venituri suplimentare erau asigurate, în anul 1868, de cei 20 
embaticari de pe uliţa Mislii din raza parohiei piteştene. Situaţia 
economică prosperă a Parohiei Greci la mijlocul secolului al XIX-lea 
este consemnată în inventarul din anul 1868, în care se specifica 
averea imobiliară: „trei moşii la Şuica, Băiculeşti şi Izvorani; un loc 
slobod de dinaintea bisericii până în uliţă, o casă mică pe uliţa 
Grecilor, şapte odăi într-un acoperiş pe locul sfintei biserici (chiliile), 
două odăiţe vizavi de chilii”. 

Reconstituirea „documentară” a ansamblului arhitectural din 
incinta Bisericii Greci în a doua jumătate a secolului al XIX-lea este 
posibilă datorită inventarului menţionat. În zona centrală, era 
amplasată biserica încadrată de casa parohială, situată pe latura 
sudică, formată „din cele 7 odăi într-un acoperiş numite chilii”, 
utilizate, în perioada anilor 1898-1905, ca săli de clasă pentru 
Şcoala de cântăreţi bisericeşti transferată de la Biserica «Sf. 
Treime»-Beştelei din Piteşti. 

Conservarea 
locaşului de cult 


iserica a fost construită din cărămidă şi piatră. Aspectul 
B..: iniţial era conferit de alternanţa dintre cărămida 
aparentă şi asizele de mortar care imitau dalele din 
piatră. Construcţia prezintă un plan triconc, cu pridvor deschis pe 
latura vestică, fiind surmontată de două turle. Turla octogonală a 
Pantocratorului se sprijină pe patru arcade. Biserica are o simetrie 
originală, întrucât latura nordică nu corespunde dimensiunilor laturii 
de sud. În anul 1712, pronaosul, deasupra căruia se înalţă o turlă, a 
fost prelungit cu cheltuiala logofătului Rizea şi a soţiei sale, 
jupâneasa Ilinca. Pridvorul deschis de pe latura vestică a fost 
adăugat la o dată incertă. 

De-a lungul secolelor, biserica a fost supusă unor ample 
operaţiuni de consolidare şi restaurare. Astfel, în perioada anilor 
1868-1870, conform contractului din 25 martie 1868, meşterul 
Leopold Duchhalter a reparat zidăria exterioară, înlocuind „tencuiala 
burduşită” aplicată peste cărămida aparentă, a consolidat un tavan 
interior, a demolat tâmpla originară construită din cărămidă 
înlocuind-o cu un iconostas de lemn, a refăcut uşile şi ferestrele, 
precum şi clopotniţa 

Iconostasul de lemn este opera sculptorului Ioniţă Bunulescu, 
care l-a ornamentat prin decoruri aplicate dăltuite în lemn de tei 
Acelaşi meşter a reconstruit stranele şi jeţul arhieresc din lemn de 
stejar, a parchetat biserica, cu excepţia altarului pardosit cu lespezi 
de piatră „din cea veche, în fiinţă”. 

În 26 aprilie 1869, pictorul Iosif Materna din Piteşti a 
contractat repictarea bisericii, angajându-se ca „Toţi sânţii, precum 
şi istoria sacră să fie în tablouri zugrăvite cu văpsele bune şi cu oleiu, 
iar afară de tablouri, se va efectua toată arhitectura şi ornamentele 
cu văpsele bune, însă cu cleiu şi cu lapte, spre a nu se şterge”. 

La 18 octombrie 1870, biserica a fost resfințită de către 
protoiereul din Piteşti împreună cu un sobor de preoţi. 

În anul 1872, pictorul Materna a fost, însă, dat în judecată la 
„procurator”, fiind acuzat de modul de realizare a picturii: „portretele 
ctitorilor, garniturile tâmplei,  dregerea portretelor icoanelor 
împărăteşti sânt rău lucrate, ca şi facerea icoanelor hramurilor în 
afara bisericii”. S-a decis angajarea unui alt pictor, în cazul în care 
Materna nu ar respecta contractul încheiat cu „Parohia Grecilor”. 

Dezinteresul manifestat de pr. Neagu Braşov şi epitropii care 
„au risipit banii strânşi pentru repararea bisericii ajunse în stare de 
ruină, deoarece cade tencuiala pe afară, stranele sunt descheiate, 
tinicheaua de pe acoperiş găurită de grindină şi intră apa înăuntru” îl 
determină pe protopopul din Piteşti să ceară parohiei, în 7 iunie 
1882, repararea imediată a bisericii sau închiderea ei. 

Enoriaşii promit să o repare imediat, dar nu se ţin de cuvânt; 
de aceea, la 2 decembrie 1882, biserica va fi închisă prin hotărârea 
Episcopiei Argeşului. Puşi în faţa acestei decizii extreme, enoriaşii 
încep urgent lucrările care se vor finaliza în 8 septembrie 1890, prin 
repararea acoperişului, a stranelor şi a pardoseli şi, la 4 decembrie 
1893, prin „terminarea zugrăvelii peste tot”. Pictura murală se va 
degrada în timp, impunându-se, peste două decenii, refacerea 
integrală a acesteia. 

Repictarea bisericii a fost contractată de pictorul Gheorghe 
Belizarie din Domneşti-Muscel, la 2 februarie 1913, având termen de 
predare: 1 aprilie 1914. Pictura în ulei, realizată în stil bizantin, pe 
tencuială nouă, a fost inspirată, parţial, din decorurile şi arabescurile 
Bisericii mănăstirii Curtea de Argeş. Pictorul Gheorghe Belizarie a 
pictat din nou cele patru icoane împărăteşti de pe iconostas, uşile 
împărăteşti şi diaconeşti, «Crucea Răstignirii» cu moleniile, precum 
şi icoanele de hram: «Buna Vestire» şi «Sfinţii Împărați Constantin şi 
Elena», în exteriorul pridvorului. 

Remarcabila pictură murală 


C....: atentă a structurii picturii murale a confirmat 





conservarea, în diaconicon, a unor fragmente de pictură 
veche: fresca originară din anul 1564, o altă frescă 
databilă în secolul al XVIII-lea suprapusă peste aceasta, precum şi 

pictura lui losif Materna din 1869. Pe stratul de pictură din secolul al 
XVI-lea, s-au depistat inscripţii şi grafite datând din ultimele decenii 
ale secolului al XVII-lea şi începutul secolului al XVIII-lea, unele 
scrise cu cerneală neagră: „Scris-am eu Ştefan să s(e) pomenească 
/ nea|mullu şi lon, Oprea, lon, Sanda, / Despa Tofan, Tudora” — pe 
brâul decorativ de pe latura vestică; precum şi alte prenume 
semnalate passim: „Ioniţă, robul tău”; „eu, Simion”; „Gheorghi”; „eu, 
Natanailu”;  „Dumitru”; „eu, Zgripţor”; „Atănase”; „eu, Radu, 
Cost[andin] diiaconu, Stanci(u)l”; „eu, copilu din Piteşti”; „lon, 
Cost[an]dinu”; „Simion”, precum şi inscripția datată: „ap(rilie) / 7200, 
ot [pJostu. Călin”. 

Descoperirea frescei originare — „cel mai vechi ansamblu de 
pictură murală din Piteşti”, în 1984, de către prof. univ. Dan Mohanu, 
restauratorul picturii din diaconicon, l-a determinat pe preotul 
cărturar Gheorghe Chiriţescu să menţioneze, în articolul său 
«Biserica parohială Buna Vestire din Piteşti», că „Diaconiconul 
existent este un certificat de naştere pentru biserica noastră, iar 
fresca existentă trebuie socotită ca o adevărată comoară a 
patrimoniului cultural naţional care merită atenţie şi studiu.”. Distinsul 
paroh consemnează, în continuare, că „pe bolta diaconiconului, 
Mântuitorul este înfăţişat ca «Înger de mare sfat» (Isaia) cu aripi, 
deasupra cu serafimi şi, împrejur, cu «îngerii domni» pe portativul de 
jos.”. 

Preocupări ctitoriceşti 

n perioada anilor 1910-1914, se efectuează reparaţii 

| Ei demolarea adaosului din 1712 şi refacerea sa 

completă împreună cu  turla-clopotniţă; refacerea 
actualului pridvor ornamentat cu stâlpi din „calcar de Albeşti”; 
subzidirea bisericii cu şine de fier; demolarea turlei Pantocrator şi 
rezidirea acesteia cu cărămidă pe un tambur consolidat prin traverse 
metalice; „îngroşarea” zidurilor longitudinale de la nartex; tencuirea 
interioară şi exterioară a pereţilor, după decaparea tencuielilor 
anterioare, distrugându-se, astfel, din păcate, picturile existente; 
învelirea bisericii cu tablă zincată. 

Operațiunile enumerate au fost comandate de către preotul 
paroh loan Panţurescu, fost protoiereu de Argeş, şi efectuarea lor a 
fost coordonată de arhitectul N. Bacria-Tutănescu, antreprenor fiind 
Alexandru Zoltan. În anul 1913, meşterul lon Achim, originar din 
Domneşti-Muscel, a refăcut integral iconostasul, precum şi: stranele, 
uşile împărăteşti şi diaconeşti, jeţul arhieresc, uşa masivă de la 
intrare, scara spre cor şi clopotniţă; de asemenea, a pardosit 
biserica cu duşumea de brad fixată pe grinzi de stejar. În anul 
următor, a fost introdusă lumina electrică în locaşul de cult. 

Intervenţiile ulterioare au inclus: înlocuirea tuturor ferestrelor 
în anul 1949, reînvelirea bisericii cu tablă galvanizată şi introducerea 
încălzirii cu gaze în 1957 

Pictura murală a fost „spălată” în 1956, de către pictorul 
Vasile Ivănescu din Curtea de Argeş, iar, în acelaşi an, s-a construit 
un trotuar perimetral din dale de ciment. În 1968, a fost realizată 
împrejmuirea curţii bisericii (circa 45 m. |.) din plasă de sârmă fixată 
pe stâlpi metalici şi soclu de beton. 

Afectată considerabil de cutremurul din 4 martie 1977, 
Biserica «Buna Vestire»-Greci a fost consolidată, inclusiv turla 
Pantocratorului, cu centură de beton armat şi tiranţi metalici în 
1978-1980. 

Restaurarea picturii murale în ulei a fost efectuată de către 
acelaşi Vasile Ivănescu, în anul 1983, concomitent cu înlocuirea 
stranelor existente cu cele realizate din lemn de stejar, sculptate în 
diferite motive ornamentale de meşterul argeşean Petre Donescu 
din Costeşti-Vâlsan. 





Patrimoniu cultic 


icoanele: «Naşterea Domnului» / «Botezul Domnului», 
pictată în ulei pe lemn, de Ghermano, în 1815; «Sfântul 
Ştefan», ulei pe lemn, opera renumitului llie Petrescu zugravul, din 
1875; praporul de pânză, pictat în ulei, pe care sunt imaginate 
scenele biblice: «Buna Vestire» şi «Botezul Domnului»; policandrul 
mare din alamă, datând din anul 1869; iconostasul sculptat cu aplice 


|: de valori patrimoniale al bisericii include 





BISERICA «BUNA VESTIRE» GRECI - PITE 








LI BE ! | 





2IGORE CONSTANTI 








din lemn de tei; piese de cult din argint: discos [1809], potir [1809], 
steluţă, ferecătură de Evanghelie [1840], cruce [1855], cădelniţă 
[1870]; ibric-tiplotă din metal alb [1837] etc. În patrimoniul bibliofil, 
se păstrează: «Mineiul pe luna ianuarie» [1779], «Mineiul pe luna 
decembrie» [1779], «Liturghier» [1787], «Psaltire» [1810], «Vieţile 
Sfinţilor» [1811]. 

Pe filele cărţilor vechi, sunt consemnate elemente 
informaţionale de real interes istoric. Astfel, pe «Mineiul lunii 
ianuarie», apărut la Râmnic, în 1779, se menţionează că „La leat 
1832, iulie întîi, s-a început băla holerii în Piteşti şi au murit mulţi 
oameni de acea bâlă, iar nu să molipsea de acea bolă ce era 
primejdioasă cu dureri de inimă şi vărsături şi cu cîrcei ce-l apuca pă 
om şi n-au ţinut mai mult de două luni şi deacă s-au răcorit vremea, 
n-au mai făcut stricăciune şi o au însemnat aici ca să se ştie. Popa 
Costandin ot Biserica Grecilor”. „În taleri 30, s-au cumpărat de popa 
Costandin aceste minee în număr de dosprezece pă fiecare lună. 
1830 ghenarie 5”. Pe o filă a «Liturghierului» apărut în 1787, se 
menţiona: „Această Laturghie <sic !> este a bisericii Greci din oraşul 
Piteşti cu hramu Buna Vestire şi Sfinţii Împărați s-au legat acuş la 
leatul 1848 mai. Preotul Pandele B. Greci.” 

Dintre manuscrise, în inventarul bisericii, se află «Condica cu 
numele ctitorilor» datând din anul 1836. Unele dintre cele mai 
valoroase obiecte de cult oferite bisericii sunt inscripţionate cu 
numele donatorilor. Astfel, pe un potir şi pe un discos de argint, este 
gravat textul: „Mihalache Uiescu, Frusina Uiasca cu totă neamul lor. 
1809, iuniu 3”; pe ferecătura de argint a unei Evanghelii, inscripţia: 
„1834”; cruci de masă din argint au fost donate de „Popa Neagu de 
la Greci”; o cădelniţă dăruită de „Pandelie protonotarie”; cutia pentru 
împărtăşanie de „Alexandra Putava”; pe un potir, este inscripţia: 
„Pomeneşte, Doamne: Bălaşa, Sanda, Riza, Matei”; un disc a fost 
donat de „protopopu Costandin Sachelarie”; o steluță dăruită de 
acelaşi „Mihalache Uiescu!”, iar un miruitor de un „Nicolae”. 

Conform relatării istoricului Grigore Tocilescu, la Biserica 
«Buna Vestire»-Greci, exista, la începutul secolului al XIX-lea, un 
clopot inscripţionat cu textul: „Acest clopot s-au prefăcut cu toată 

cheltuiala / postelnicului Mihalache Oescu, / la hramul Bune<i> 
Vestiri, în Piteşt<i>. Epistat la aceasta / îndemnare, protopopu 
Şerban; 1804. 

Parohia «Buna Vestire-Greci» era constituită, în anul 1940, 
conform «Anuarului Eparhiei Argeş», din 320 de familii cu 1121 de 
suflete. Personalul oficiant al bisericii se compunea din: preotul 
paroh loan Panţurescu, iconom stavrofor, licenţiat în teologie şi 
cântăreții: loan G. Ţurlescu şi Toma Mârzescu, absolvenţi ai şcolii 
de cântăreţi. În anul 1975, potrivit «Monografiei Eparhiei Râmnicului 
şi Argeşului», personalul bisericii parohiale era format din: preotul 
iconom stavrofor Gheorghe Chiriţescu, născut la 29 martie 1912, 
preot [1940], încadrat la această parohie [1948], deputat eparhial şi 
cântăreţul Toma Mârzacu. 

